Diari Oficial de la Generalitat Valenciana


Sumari del DOGV 6703, del 31-01-2012 (2012/886)

ORDE 2/2012, de 23 de gener, de la Conselleria de Presidència, per la qual convoca subvencions destinades a les entitats locals (ajuntaments i mancomunitats) de la Comunitat Valenciana per a la difusió i el foment de la Bústia Ciutadana i altres mecanismes de participació ciutadana per a l'exercici 2012, i aprova les bases que les regulen.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6703

Data del DOGV
:   31-01-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/886


Data del document
:   23-01-2012

Organisme emissor
:   Conselleria de Presidència

Tipus de document
:   Ordre

Anàlisi jurídica

 Descriptors 

:   * ajuda pública

ORDE 2/2012, de 23 de gener, de la Conselleria de Presidència, per la qual convoca subvencions destinades a les entitats locals (ajuntaments i mancomunitats) de la Comunitat Valenciana per a la difusió i el foment de la Bústia Ciutadana i altres mecanismes de participació ciutadana per a l'exercici 2012, i aprova les bases que les regulen. [2012/886]
La participació ciutadana és una realitat en auge en la nostra societat. A pesar de ser un requisit indispensable per a l'existència mateixa de la democràcia, resulten destacables les diferents formes d'articular-la que han anat sorgint en els últims anys. Els ciutadans volen, a més d'acudir a les urnes periòdicament, una major implicació en les polítiques públiques. La Generalitat s'ha mostrat receptiva a estes demandes creixents de participació per part de la ciutadania i el nostre Estatut d'Autonomia, en l'article 9.4, garantix el dret de tots els valencians a participar en la vida política, econòmica, cultural i social de la Comunitat Valenciana, i promou a més la participació dels agents socials i del conjunt de la societat civil en els assumptes públics.
Com a desplegament d'este dret, les Corts Valencianes van aprovar la Llei 11/2008, de 3 de juliol, de la Generalitat, de Participació Ciutadana de la Comunitat Valenciana, juntament amb el Decret 76/2009, de 5 de juny, del Consell, pel qual s'aprova el reglament de desplegament i execució de la llei, normes que situen la nostra comunitat a l'avantguarda de les polítiques de foment de la participació ciutadana i el bon govern.
En este sentit, és innegable el paper que els municipis estan cridats a jugar com a catalitzadors d'esta participació. De tots és coneguda la importància dels ajuntaments i la resta d'entitats locals a l'hora d'atendre les demandes de la societat, perquè són l'administració més pròxima al ciutadà, el primer escaló de l'administració i la via primera per a la participació.
Per tant, és crucial crear nous espais en l'administració municipal per a facilitar la inclusió i la participació ciutadana en les decisions públiques. Només així es podrà aconseguir una administració més oberta, transparent al mateix temps que eficient i ajustada a la realitat canviant en què es mou la societat valenciana. Amb este objectiu sorgix, al febrer de 2008, la plataforma Bústia Ciutadana, una ferramenta tecnològica a disposició de tots els ajuntaments de la comunitat que proporciona un nou mitjà de comunicació entre estes institucions i la ciutadania, a través de la qual la població pot fer arribar als seus governants les seues demandes i suggeriments.
A més, la Llei 8/2010, de 23 de juny, de la Generalitat, de Règim Local de la Comunitat Valenciana, disposa en l'article 141 el deure de les entitats locals d'impulsar l'ús de les noves tecnologies de la informació i la comunicació per a facilitar la participació i la comunicació amb els veïns, amb la qual cosa esta norma ratifica l'acció que la Bústia Ciutadana ha anat realitzant des de la seua creació.
Les subvencions convocades per mitjà d'esta resolució, d'acord amb el Decret 147/2007, de 7 de setembre, que regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, no requerixen la notificació a la Comissió Europea perquè no tenen els requisits de l'article 107 del Tractat de Funcionament de la Unió Europea, en concret, perquè comporten cap avantatge econòmic, ja que les entitats a què van dirigides les subvencions no exercixen activitats econòmiques en què puguen oferir béns o servicis en el mercat. Per això, no hi ha la possibilitat de falsejament de la competència.
Per tant, fent ús de les funcions assignades pel Decret 110/2011, de 2 de setembre, del Consell, pel qual aprova el Reglament Orgànic i Funcional de la Presidència i la Conselleria de Presidència (DOCV número 6602, de 06.09.2011) i tenint en compte el que disposa l'article 47.11 del text refós de la Llei de la Hisenda Pública de la Generalitat, aprovat pel Decret Legislatiu de 26 de juny de 1991 (DOGV número 1588, de 17.07.1991),
ORDENE
Primer. Convocatòria
Convocar les subvencions destinades a les entitats locals (ajuntaments i mancomunitats) de la Comunitat Valenciana per a la difusió i foment de la Bústia Ciutadana i altres mecanismes de participació ciutadana per a l'exercici 2012.
Segon. Finançament
Els aspectes regulats en esta orde s'apliquen sense perjuí de totes les normes que regixen el règim jurídic pressupostari de l'Administració de la Generalitat.
La convocatòria està finançada amb càrrec a la línia de subvenció T7311000 del capítol IV del programa pressupostari 112.90, "Participació, ciutadania i xarxes socials", del pressupost de gastos de la Conselleria de Presidència per a l'exercici 2012. Està dotada amb un import global màxim de 52.109,00 euros.
Tercer. Bases
L'aprovació de les bases que regulen la convocatòria de subvencions destinades a les entitats locals (ajuntaments i mancomunitats) de la Comunitat Valenciana per a la difusió i foment de la Bústia Ciutadana i altres mecanismes de participació ciutadana per a l'exercici 2012, i dels models de sol·licitud i documents complementaris que s'inclouen en annexos d'esta orde.
Quart. Recursos
Contra esta orde, que posa fi a la via administrativa, es pot interposar potestativament un recurs de reposició davant del mateix òrgan que ha dictat l'acte, en el termini d'un mes comptador des de l'endemà de la publicació, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, tot això d'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
València, 23 de gener de 2012
El conseller de Presidència,
JOSÉ CISCAR BOLUFER
Annex I
Bases de la convocatòria
Primera. Objecte
Estes bases tenen com a objecte regular la concessió de subvencions per a promoure i difondre en l'àmbit local la posada en marxa de la ferramenta tecnològica "Bústia Ciutadana", així com d'altres mecanismes i òrgans de participació ciutadana com a fórmula eficaç per a garantir els drets i millorar les condicions de vida dels ciutadans i veïns de la Comunitat Valenciana.
Segona. Beneficiaris i beneficiàries
Poden beneficiar-se d'este programa de subvencions les entitats locals (ajuntaments i mancomunitats) de la Comunitat Valenciana que tinguen els requisits establits en esta convocatòria.
Tercera. Actuacions i gastos subvencionables
Se subvencionen les activitats destinades a difondre i promocionar entre la població l'ús de la Bústia Ciutadana, iniciativa de la Generalitat per al foment de la participació ciutadana en l'àmbit local a través de les noves tecnologies () (modalitat 1), així com altres instruments i mecanismes de participació ciutadana (modalitat 2). Se subvencionen activitats com ara l'organització de jornades o xarrades de formació i sensibilització, la difusió en mitjans de comunicació, l'elaboració de fullets i cartells, marxandatge i altres activitats relacionades amb els fins esmentats més amunt. Cada entitat local sol·licitant pot presentar una sola sol·licitud a una de les modalitats esmentades.
A estos efectes, són subvencionables els gastos corrents i de personal que faça l'entitat necessaris per a la realització del projecte presentat. Entre estos gastos es poden incloure les nòmines del personal de la pròpia entitat imputables a la realització del projecte, fins a un 25% de la quantitat subvencionada, així com servicis exteriors, lloguer d'immobles, subministraments necessaris per a l'execució i difusió, i material fungible d'oficina. En tots els casos han de complir els requisits de l'article 31 de la Llei 38/2003, de 17 de novembre, General de Subvencions.
Les activitats que se subvencionen necessàriament s'han de dur a terme l'any 2012.
Quarta. Formalització de sol·licituds i termini de presentació
1. La sol·licitud s'ha de presentar en el termini de 15 dies hàbils comptador des de l'endemà de la publicació de la convocatòria en el Diari Oficial de la Comunitat Valenciana, dirigida a la Direcció General de Participació Ciutadana (c/ Juristes, 10, 46366 Valencia). També es pot presentar en els llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
La sol·licitud també es pot presentar per via telemàtica en el portal de la Generalitat (), accedint als apartats «Administració en línia» «Guia PROP». Per a això, l'entitat ha de disposar d'un certificat digital expedit per l'Agència de Tecnologia i Certificació Electrònica ().
2. La sol·licitud (document 1 de l'annex II), formalitzada en tots els apartats i firmada per l'alcalde president de l'entitat local, s'ha de presentar amb els originals o còpies compulsades dels documents següents:
a) Sol·licitud d'adhesió a la Bústia Ciutadana, si no l'ha formalitzat abans de la publicació d'esta orde i vol participar en la modalitat 1 (document 2 de l'annex II).
b) Projecte presentat segons el model normalitzat (document 3 de l'annex II). Les dades no omplides no poden ser tingudes en compte per a la valoració.
c) Documentació que acredite la representació que té la persona que firma la sol·licitud.
d) Còpia del CIF de l'entitat.
e) Respecte al compte bancari, si no està donada d'alta en la Generalitat o s'han de modificar les dades, s'ha d'aportar, d'acord amb el que establix l'Orde 18/2011, de 17 de juny, de la Conselleria d'Economia, Hisenda i Ocupació, per la qual regula la comprovació i el procediment de registre de comptes bancaris de les persones físiques i jurídiques que es relacionen econòmicament amb l'administració de la Generalitat, la documentació següent:
- Model de domiciliació bancària (document 4 de l'annex II), firmat pel representant de l'entitat beneficiària juntament amb els documents vàlids en dret que deixen constància fidedigna de la representació que té.
- Acreditació de la titularitat del compte bancari, així com de l'IBAN, que s'assenyale en el model de domiciliació bancària.
f) Informe dels responsables municipals que indique les accions que l'entitat local ha dut a terme en l'últim any per al foment entre el seu teixit associatiu dels principis de responsabilitat social, com poden ser l'enfocament de gènere, l'enfocament mediambiental, el respecte dels drets humans o el foment de les activitats de voluntariat.
A més, per a la modalitat 1, s'ha d'adjuntar:
g) Informes dels responsables municipals que indiquen:
- Organigrama de l'entitat local en què es destaque la ubicació del departament dedicat a gestionar el funcionament de la Bústia Ciutadana.
- Llista de persones encarregades de la gestió, tant directa com indirecta, de la Bústia Ciutadana.
3. Les entitats locals que s'hagen presentat a les subvencions de la Direcció General de Ciutadania i Integració l'any 2011 estan exemptes de presentar els documents que indiquen els apartats c), d) i e) del punt 2 d'esta base, en el cas que no s'haja modificat cap de les dades.
Quinta. Esmena
D'acord amb el que establix l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, si la sol·licitud no té els requisits i documents que assenyala esta base, s'ha de requerir a l'entitat local que, en un termini de deu dies, esmene la falta o aporte els documents preceptius, amb la indicació que, si no ho fa, es considerarà que desistix de la petició i es dictarà una resolució d'arxivament que ha de ser dictada en els termes que preveu l'article 42 de la mateixa norma.
Sexta. Criteris per a la concessió
1. La subvenció s'atorga d'acord amb els principis d'objectivitat, igualtat, no-discriminació, concurrència i publicitat. Es garantix la transparència del procediment de concessió, d'acord amb la legislació bàsica estatal en matèria de subvencions. En tots els casos, es valora el benefici social, la transparència i la qualitat dels servicis de les entitats locals sol·licitants.
2. Per a la valoració dels projectes i la distribució de la dotació pressupostària d'esta orde, que ascendix a 52.109,00 euros, se seguix el procediment de concurrència competitiva previst en l'article 22 de la Llei 38/2003, General de Subvencions, i es té en compte que el projecte (entés com el conjunt d'activitats que es presenten, estiguen o no relacionades entre si) presentat per cada entitat s'ajuste al màxim als criteris que s'indiquen a continuació:
Modalitat 1: Bústia Ciutadana
A) Planificació de la gestió de la bústia. Es tenen en compte, entre altres, els aspectes següents: la població del municipi o mancomunitat, el nombre de persones responsables de la gestió de la bústia, tant directa com indirecta, la seua dedicació i l'establiment de terminis màxims de resposta. Fins a 20 punts.
B) Estratègies de comunicació per a la difusió de la bústia. Es valoren fins a 55 punts els apartats següents:
1) Activitats de comunicació interna per a la difusió dins de l'entitat local de l'establiment de la bústia i les seues utilitats. Fins a 15 punts.
2) Activitats de difusió de la Bústia Ciutadana entre la població. Fins a 40 punts.
C) Equilibri pressupostari. Es valora fins a un màxim de 15 punts. Per a això, es té en compte l'adequació del pressupost presentat per l'entitat a les activitats plantejades en el projecte.
D) Implicació amb els principis de la ciutadania corporativa. Es valora fins a un màxim de 10 punts. Són objecte de valoració els punts següents:
1) L'adhesió de l'entitat sol·licitant a la Carta de Bones Practiques en l'Administració Autonòmica i Local.
2) Les accions que duga a terme l'entitat local de foment entre el seu teixit associatiu dels principis de la responsabilitat social, com ara l'enfocament de gènere, l'enfocament mediambiental, de respecte dels drets humans i foment d'activitats de voluntariat.
Modalitat 2: Mecanismes i òrgans de participació ciutadana
A) Planificació de l'experiència participativa. Es valora fins a 30 punts. Es considera la programació i la gestió del procés participatiu sobre el qual es volen fer les activitats de difusió.
B) Estratègies de comunicació per a la difusió de l'experiència participativa. Es valora fins a un màxim de 45 punts.
C) Equilibri pressupostari. Es valora fins a un màxim de 15 punts. Per a això, es té en compte l'adequació del pressupost presentat per l'entitat a les activitats plantejades en el projecte.
D) Implicació amb els principis de la ciutadania corporativa. Es valora fins a un màxim de 10 punts. Són objecte de valoració els punts següents:
1) L'adhesió de l'entitat sol·licitant a la Carta de Bones Practiques en l'Administració Autonòmica i Local.
2) Les accions que duga a terme l'entitat local de foment entre el seu teixit associatiu dels principis de la responsabilitat social, com ara l'enfocament de gènere, l'enfocament mediambiental, de respecte dels drets humans i foment d'activitats de voluntariat.
3. Les entitats locals sol·licitants han d'obtindre en la valoració un mínim de 50 punts per a rebre una subvenció en esta convocatòria.
Sèptima. Resolució de la convocatòria
1. Per a l'estudi i la valoració de les sol·licituds presentades per les entitats s'ha de constituir una comissió avaluadora presidida per la persona titular de la Direcció General de Participació Ciutadana més dos vocals designats per ella.
La comissió, després de valorar les sol·licituds admeses, ha d'elaborar una proposta de resolució provisional en què es concrete el resultat de l'avaluació, tenint en compte els criteris de concessió i les disponibilitats pressupostàries. En l'informe que s'ha dit s'han d'allistar les entitats sol·licitants per a les quals es proposa la concessió, les actuacions que se subvencionen i la quantia de la subvenció que es concedix.
2. Quan l'import de la subvenció de la proposta de resolució provisional siga inferior al que figura en la sol·licitud presentada, es pot instar el beneficiari a reformular la sol·licitud per a ajustar els compromisos i condicions a la subvenció atorgada, d'acord amb l'article 27 de la LGS. Si no fa esta reformulació, l'entitat ha de justificar el total del projecte presentat. La proposta de resolució provisional s'ha de notificar a les persones interessades, i se'ls ha de donar un termini de deu dies hàbils per a fer reformulacions.
3. Una vegada que la sol·licitud meresca la conformitat de la comissió, la proposta de resolució definitiva s'ha d'elevar al conseller de Presidència, el qual ha de dictar una resolució de concessió de les subvencions que fixe expressament la quantia de la subvenció concedida i les activitats que s'han de justificar, d'acord amb el Decret 110/2011, de 2 de setembre, del Consell, pel qual aprova el Reglament Orgànic i Funcional de la Presidència i la Conselleria de Presidència (DOCV número 6602, de 06.09.2011).
El termini màxim per a resoldre i notificar les sol·licituds és de sis mesos comptats a partir de l'endemà de la publicació d'esta convocatòria en el Diari Oficial de la Comunitat Valenciana. Si transcorre el termini i no hi ha recaigut una resolució expressa, podran entendre's desestimades les so licituds, d'acord amb l'article 55 de la Llei 9/2001, de 27 de desembre, de la Generalitat, de Mesures Fiscals, de Gestió Administrativa i Financera, i d'Organització de la Generalitat.
La resolució per la qual es concedisquen o deneguen les subvencions s'ha de publicar en el Diari Oficial de la Comunitat Valenciana i en el tauler d'anuncis de la Conselleria de Presidència, d'acord amb l'apartat b de l'article 59.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
4. Totes les alteracions de les condicions tingudes en compte per a la concessió de la subvenció, la falta d'informació sobre l'entitat sol·licitant i en tots els casos l'obtenció concurrent de subvencions atorgades per altres administracions o ens públics o privats, pot donar lloc a la modificació de la resolució de concessió.
L'eficàcia de la concessió de la subvenció queda supeditada al compliment dels termes i les condicions de la concessió.
Octava. Quantia de les subvencions
La quantia de les subvencions, que pot arribar fins al 100% del projecte presentat o reformulat, s'ha de determinar en el procés de selecció tenint en compte la disponibilitat pressupostària i els criteris establits en la base sexta.
L'import de la subvenció per beneficiari no pot excedir per a tot el projecte els 5.000 €.
L'import de les subvencions regulades en esta convocatòria en cap cas pot superar el cost de l'activitat que faça el beneficiari.
Novena. Forma de pagament
El pagament s'efectua contra la justificació de la subvenció per part de les entitats beneficiàries, d'acord amb el que disposa el Text Refós de la Llei de la Hisenda Pública Valenciana.
Deu. Justificació de la subvenció
1. Per a efectuar el pagament, les entitats beneficiàries de la subvenció s'ha d'ajustar als requisits i les formes d'acreditació establits en l'article 30 de la Llei 38/2003, de 17 de novembre, General de Subvencions, i en tots els casos han de presentar la documentació següent:
- Certificat de justificació de gastos (document 4 de l'annex II) .
- Llista detallada dels gastos ocasionats pel projecte objecte de la subvenció, amb identificació del creditor i del concepte de gasto, import, data d'emissió i relació amb les activitats i objectius del projecte.
- Informe de la Intervenció municipal que acredite els gastos per a la realització de l'activitat juntament amb les còpies compulsades corresponents a estos gastos i, si és el cas, la documentació que n'acredite el pagament.
- Memòria tècnica detallada de les activitats realitzades i que han sigut subvencionades, que ha d'incloure en ambdós modalitats els apartats següents:
o Descripció de les activitats realitzades i els resultats obtinguts, amb el detall dels mitjans empleats, les dates de realització, el nombre d'hores, el nombre de participants, els materials utilitzats, les persones responsables i el resum de com s'ha dut a terme cada activitat.
o Aportació de material utilitzat (cartells, tríptics, fotografies, circulars, convocatòries, temaris, llistes d'assistents, material utilitzat per a avaluar i resultats de l'avaluació) en les activitats realitzades.
2. La justificació s'ha de dirigir a la Direcció General de Participació Ciutadana (c/ Juristes, 10, 46958 València), i s'ha de presentar abans del 30 d'octubre de 2012 inclusivament a fi de poder alliberar les quantitats corresponents. També es pot presentar en els llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Els justificants s'han de correspondre amb la quantitat concedida en la resolució de subvenció.
3. No presentar la justificació del gasto en el termini fixat dóna lloc a la pèrdua de la subvenció, sense perjuí que se celebre, abans de qualsevol decisió, el tràmit d'audiència establit legalment.
Onze. Obligacions dels beneficiaris
Les entitats beneficiàries de la subvenció han de complir les obligacions següents:
a) Dur a terme l'activitat que fonamenta la concessió de la subvenció, executant el projecte objecte de subvenció en l'exercici 2012.
b) Acreditar davant de l'entitat concedent la realització de l'activitat, així com el compliment dels requisits i les condicions que determinen la concessió de la subvenció.
c) Conservar els documents justificatius de l'aplicació dels fons rebuts, inclosos els documents electrònics, mentres puguen ser objecte de les actuacions de comprovació i control.
d) Sotmetre's a les actuacions de comprovació i control financer que corresponen a la Intervenció General en relació amb la subvenció concedida, així com a les actuacions de comprovació que faça la Conselleria de Presidència en relació amb l'objecte i la destinació de la subvenció concedida.
e) Comunicar a la Conselleria de Presidència, a través de la Direcció General de Participació Ciutadana, l'obtenció d'altres subvencions, ajudes, ingressos o recursos procedents de qualssevol administracions o ens públics o privats i concedits per a la mateixa finalitat prevista en esta convocatòria. Esta comunicació s'ha de fer tan prompte com es conega i, en tots els casos, abans de la justificació de l'aplicació donada als fons percebuts.
f) Justificar davant de la Direcció General de Participació Ciutadana la subvenció en els termes i els terminis previstos en estes bases.
g) Donar a conéixer de manera inequívoca que es tracta d'una acció subvencionada per la Generalitat a través de la Conselleria de Presidència. A este efecte, han d'incorporar en tot el material imprés que es derive de les activitats objecte d'esta orde el logotip de la Conselleria de Presidència, que serà facilitat a les entitats beneficiàries per la Direcció General de Participació Ciutadana.
h) Reintegrar els fons percebuts en els supòsits previstos en l'article 37 de la Llei 38/2003, de 17 de novembre, General de Subvencions, i en la base dotze d'esta orde.
k) Totes les altres obligacions que establix l'article 14 de la Llei 38/2003, General de Subvencions.
Dotze. Revisió d'expedients
1. En els casos previstos en l'article 37 de la Llei General de Subvencions, els beneficiaris han de reintegrar la totalitat o part de la quantitat percebuda més els interessos de demora corresponents.
En els casos dits s'ha d'incoar un expedient oportú que, després de l'audiència de la persona interessada, ha de resoldre el conseller de Presidència.
2. El falsejament o la ocultació de dades i documents, en la mesura que afecten substancialment la concessió i lliurament de fons públics, dóna lloc a l'exigència de responsabilitats tant en l'orde administratiu com en el jurisdiccional competent.
3. La Conselleria de Presidència es reserva el dret a dur a terme totes les inspeccions tècniques i administratives que considere necessàries a fi de conformar l'execució correcta de l'actuació subvencionada.
Tretze
En tot el que no regulen estes bases cal ajustar-se al que disposen el Text Refós de la Llei de la Hisenda Pública de la Generalitat, aprovat pel Decret Legislatiu de 26 de juny de 1991, i els preceptes bàsics de la Llei 38/2003, de 17 de novembre, General de Subvencions, i del Reial Decret 887/2006, de 21 de juliol, que aprova el Reglament de la Llei General de Subvencions i la resta de la normativa.
Annex II
Documents:
1. Sol·licitud d'ajudes.
2. Sol·licitud d'adhesió a la Bústia Ciutadana.
3. Model normalitzat de presentació del projecte.
4. Model de domiciliació bancària.
5. Certificat de justificació de gastos.